Nižnedevitski rajoon
Nižnedevitski rajoon (vene keeles Нижнедевицкий район) on 2. järgu haldusüksus (munitsipaalrajoon) Venemaal Voroneži oblasti loodeosas. Rajooni keskus on Nižnedevitski küla. Rajoon piirneb kirdes Semiluki rajooniga, idas Hohholski rajooniga, kagus Repjevka rajooniga, lõunas Belgorodi oblastiga ja läänes Kurski oblastiga. Rajooni pindala on 1240 km². Elanike arv oli 2012. aastal 20 209, 2009. aastal 21 759 ja 2002. aastal 24 077. Nižnedevitski rajoonis on 51 asulat, mis kuuluvad viieteistkümne külaasunduse koosseisu. Rajooni tähtsaim jõgi on Devitsa.